iacchino Briffa andist attiv Bormliż an Ġorġ' ta' Bormla ill-għoti tal-uniformi Fil-purċissjoni bi Kristu Rxoxt ta' din is-sena (2016) ġewwa Bormla, il- Banda ''San Ġorġ'' ta' Bormla li bħal kull sena kienet qiegħda takkumpanja lil din il-vara Spanjola fl-injam, daqqet marċ b'dedika speċjali. F'din l-okkażjoni ferriħija, il-banda ċittadina 'San Ġorġ' kif waslet quddiem id-dar Nru. 25, Triq Santa Margerita, daqqet marċ ta' dedika b'tifkira daqskemm b'rispett. F'din id-dar illum toqgħod is-sinjorina Lucia Vella imma l-marċ jindaqq b'ġieħ għall-eks-bandist Giacchino Briffa, li sa qabel it-tieni gwerra dinjija kien joqgħod fiha. Il-fatt li ndaqq marċ partikulari jfisser li teżisti rabta partikulari bejn l-eks-bandist Bormliż u l-Banda ''San Ġorġ' li tant kienet għal qalbu u kien iħobb. Min iżur il-każin 'San Ġorġ' ta' Bormla, f'waħda mill-kmamar ewlenin fis-sular ta' fuq jara uniformi antika ppreservata tajjeb ħafna minkejja s-snin li għaddew minn fuqha. Din l-uniformi — kienu jilbsu bħalha l-bandisti i tal-Banda 'San Ġorġ' ta' i Bormla għexieren ta' snin ; ilu. Din l-uniformi kienet tal- l bandist Giacchino Briffa u i kienet irregalata mill-aħwa Il-bandist Giacchino Briffa. L-uniformi kienet ippreżentata biex tinżamm b'tifkira nhar it-Tnejn, 9 ta' Diċembru 1996. B'rabta ma' dik l-okkażjoni, il-marċ li ndaqq nhar l-Irxoxt (kif inhuwa miktub 'il fuq) inkiteb mill-eks-Direttur tal-Banda ''San Ġorġ' ta' Bormla, Mro. Dan il-marċ kien indaqq għall-ewwel darba mill-Banda San Ġorġ ta' Bormla fl-2007 iżda kien iżżanżan taħt isem ieħor aktar qabel mill-Banda 12th Mav ta' Ħaż-Żebbuġ. Madanakollu, meta dan il-marċ inġieb mill-banda San Ġorġ ta' Bormla, il-Kummissjoni Banda bidlet l-isem oriġinali tal-marċ b'dedika lill-Bandist Giacchino Briffa. Is-Segretarju Louis Spiteri kien bagħat ittra lis-Sinjorina Lucia Vella sabiex jirringrazzja lilha u liż-żewġ ħutha ta' dik id-donazzjoni li għall- każin tal-banda ta' Bormla dik l-uniformi kienet tiswa mitqlu deheb. Turija ta' kemm dan il-ġest min-naħa tal-Kumitat kien apprezzat mill- familja Vella, jixhed il-fatt li Lucija wrietni l-ittra u qrathieli wkoll. Fil-ħarġa 29, Leħen il-Banda San Ġorġ, Bormla, Victor Gili, li dak iż- żmien kien Direttur Ġenerali u Chairman tal-Kummissjoni tal-Attivitajiet Soċjali tal-banda Cospicuana, radd il-ħajr pubblikament lill-aħwa Vella għall-ġest nobbli tagħhom u fl-istess waqt ħeġġeġ lil dawk kollha li għandhom xi ħwejjeġ simili sabiex jippreservawhom fil-każin tal-banda San Ġorġ ta' Bormla u hekk ikunu jistgħu jitgawdew minn kulħadd is- sena kollha. Giacchino Briffa, twieled Bormla fis-27 ta' Lulju 1875. Huwa kien wieħed mis-sitt aħwa, ulied Vincenzo u martu Carmela (kunjomha Mizzi). Giacchino kien membru ta' familja Bormliża li kienet tħobb ħafna lil Bormla u l-Banda ''San Ġorġ'. Waħda mix-xhieda ta' kemm huwa hekk hu l-fatt li kienu jżommu b'għożża kbira l-uniformi tal-bandist. Imbagħad, kif diġà nkiteb 'il fuq, il-familjari tal-bandist irregalaw dik l-uniformi biex titgawda minn kulħadd. Il-familja Briffa kienet toqgħod fl-istess dar fejn illum toqgħod is- Sinjorina Lucia Vella. Fl-aħħar gwerra l-famija Briffa kienet tistkenn mill-attakki mill-ajru f'wieħed mix-xelters li jinsabu fil-Foss tal-Birgu, eżattament taħt il-Cafċ Riche. Il-famija Briffa kienet magħrufa bħala tad-Dandu. Kellha ħanut tal- merċa fl-istess triq fejn kienu joqogħdu Fuq Santa Magerita. Giacchino kien idoqq il-klarinett u l-obwe mal-banda Bormliża fil-bidu tas-Seklu għoxrin. Meta mort nintervista lil Lucia Vella fid-dar tagħha wrietni ritratt taz-ziju ta' ommha liebes l-uniformi tas-Sajf li l-bandisti tal-banda Bormliża kienu jilbsu fix-xhur sħan - ritratt meħud fl-istudju tal-fotografu Fenech li kellu Fuq Santa Margerita stess, preċiżament f'Nru.l, Triq Santa Margerita. Edgar, ħu Luċija, qalli kemm il-familja Briffa kienet akkanita għal Bormla. Semmieli li l-affarijiet marbutin ma' Bormla li kellhom fid- dar kienu jitkellmu waħedhom kemm kienu jħobbu lil Bormla. Huwa jiftakar lil dik l-uniformi merfugħa b'għożża kbira flimkien mal-kappell mgħottija b'liżar fil-gwardarobba. Jiftakar ukoll li kull tant żmien kienet titperreċ għall-arja biex tkun imħarsa. Luċija qaltli li Giacchino tant kien iħobb lill-każin tal-banda San Ġorġ' ta' Bormla li ċerta bżonnijiet għall-każin kien jeħodhom mill-ħanut tal-merċa tal-familja. Huwa kien jaħdem ma' Abram Gatt, għax tajjeb inkunu nafu li Giacchino Briffa kellu fih l-arti tal-iskultura u influwenza ruħu mhux ħażin minn Abram Gatt. Edgar semmili statwa tal-Kunċizzjoni li kien għamel Giacchino fl-injam u li baqgħet mhux kompluta. Fil-fatt Giacchino ħadem diversi skulturi fl-injam fosthom wiċċ ta' Kristu. Kellu wkoll ħila fil-pittura. Missier Giacchino kien jismu Ċensu li jiġi l-bużnannu ta' Lucia u ħutha Joe u Edgar. Edgar qalli li Giacchino Briffa kien jikteb id-drammi għat-teatrin. Barra minn hekk huwa kien jagħmel diversi oġġetti li kienu jkunu meħtieġa biex jintużaw mill-atturi huma u jirreċtaw waqt it-teatrin. Fil- fatt Josephine, bint Edgar, ġabitli minn ġewwa azzarin antik tal-injam li kien ħadem Giacchino — azzarin maħdum sal-iċken dettall. Gaocchino miet b'mewta naturali fix-xelter privat numru 27 fejn is- soltu kienu jistkennu, fit-tlieta ta' filgħodu tal-21 ta' Ġunju 1943. Indifen l-għada u jinsab midfun fl-oqbra tal-Konfraternità ta' San Ġużepp ta' Bormla, eżattament f'West O-A20 fiċ-Ċimiterju tal-Addolorata. Ħajr lill-aħwa Lucia, Edgar u bintu Josephine li laqgħuni f'darhom u b'sabar u rispett intervistajthom dwar l-eks-bandist Bormliż Giacchino Briffa, qarib tagħhom. Ħajr ukoll irroddu lis-Segretarju tal-Każin tal-Banda San Ġorġ ta' Bormla, is-Sur Louis Spiteri kif ukoll lis-Sur Eman Bonnici għall-għajnuna li tani fl-uffiċċju tal-Addolorata. Letien il-Banda San Gorġ Bormla, Festa 1997, Djarju tal-Każin, p.69 Leħen il-Banda San Ġorġ Bormla, Festa 1997, Hemm Ħafna Xogħol xi Jsir, Victor Gili, p.22. Leħen il-Banda San Ġorġ Bormla, Festa 1998, il-qoxra tal-faċċata. Ergonamic … vet AFFORDABLEI jist 9 OFFICE CHAIRS